cyanic-selkie/wikianc huggingface dataset:
قائی قبیلہ
سیاسی حالت اور ہجرت
پھر سنہ 1299ء میں ارطغرل کے بیٹے عثمان اول نے اناطولیہ میں سلطنت عثمانیہ کی بنیاد رکھی، جو تقریباً 600 سالوں تک سب سے بڑی سلطنت رہی۔
قائی قبیلہ کا شجرہ نسب
تصغیر|320x320px|قائی قبیلہ کا شعار
حوالہ جات
زمرہ:ارطغرل غازی زمرہ:اغوز قبائل زمرہ:ترک اقوام زمرہ:عثمانیہ خاندان زمرہ:مسلم شخصیات
عمرو ابن عاص
حضرت عمرو ابن العاص ایک صحابی رسول تھے۔ فاتح مصر اور معاویہ بن ابو سفیان کے قریب ترین مشیر۔ معاویہ کے ان مشیران میں سے تھے جن کی مدد سے انہوں نے حکومت حاصل کی۔
نام ونسب
عمرونام، ابوعبداللہ اورابو محمد کنیت، والد کا نام عاص اوروالدہ کا نام نابغہ، تھا، جدی سلسلہ نسب یہ ہے، عمروبن العاص بن وائل بن ہاشم بن سعید بن سلہم بن عمروبن ہصیص ابن کعب بن لوی بن غالب قرشی سہمی، نانہالی نسب یہ ہے، نابغہ بنت حرملہ بن حارث بن کلثوم بن جوشن بن عمرو بن عبداللہ بن حزیمہ بن غنزہ بن اسد بن ربیعہ بن نزار۔
قبل از اسلام
عمروبن العاص کا خاندان "بنوسہم"زمانہ جاہلیت سے معزز چلا آتا تھا، قریش کے سیاسی نظام میں مقدمات کا عہدہ اسی خاندان میں تھا، عمرو بن العاص جب تک اسلام نہیں لائے تھے، اسلام کی دشمنی اورمسلمانوں کی ایذارسانی میں عمائد قریش کی طرح یہ بھی پیش پیش تھے؛ چنانچہ مسلمانوں کا پہلا قافلہ جب ہجرت کرکے حبشہ گیا تو قریش کا جو وفد ان لوگوں کو حبشہ سے نکلوانے کے لیے نجاشی کے پاس گیا تھا، اس کے سب سے سرگرم رکن عمروبن العاص ہی تھے، چنانچہ حبشہ پہنچ کر مسلمانوں کے اخراج میں ہر قسم کی کوششیں کیں، پہلے بطریقوں سے مل کر ان کو مسلمانوں کے خلاف ابھارا کہ یہ لوگ بھی مسلمانوں کے نکالنے میں وفد قریش کی تائید کریں، اس کے بعد شاہِ حبش کی خدمت میں ہدایا پیش کرکے ساری امکانی کوشش صرف کیں کہ وہ کسی طرح مسلمانوں کو پناہ نہ دے، لیکن ان کی تمام مساعی ناکام رہیں۔ غزوۂ خندق میں جس میں سارا عرب مسلمانوں کے خلاف امنڈ آیا تھا، عمرو بن العاص مشرکین کے ساتھ تھے اورمسلمانوں کی بیخ کنی میں پورا زور صرف کررہے تھے۔
اسلام کی طرف میلان
عمروبن العاصؓ اگرچہ اسلام اورپیغمبر اسلام علیہ السلام کے سخت ترین دشمن تھے، لیکن غزوۂ خندق کے بعد سے وہ اسلام سے متاثر ہونے لگے وہ اکثر دنیا اوراس کے انجام اوراسلام کی تعلیمات پر غور کیا کرتے تھے، ان کا بیان ہے کہ اس غور وفکر سے اسلام کی حقیقت مجھ پر ظاہر ہونے لگی اوراس سے میرا دل متاثر ہونے لگا، اورمیں نے مسلمانوں کی مخالفت سے رفتہ رفتہ کنارہ کشی اختیار کرنا شروع کی، قریش نے اس کو محسوس کیا اوراس کی حقیقت دریافت کرنے کے لیے ایک شخص بھیجا، اس نے مجھ سے بحث کرنا شروع کی، میں نے اس سے کہا بتاؤ ہم حق پر ہیں یا فارس و روم والے، اس نے کہا ہم ہیں پھر میں نے پوچھا کہ ان کو عیش و تنعم میسر ہے یا ہم کو، اس نے کہا ان کو میں نے کہا اگر اس عالم کے بعد دوسرا عالم نہیں ہے تو ہماری حق پرستی کس کام آئے گی جب کہ ہم دنیا میں بھی باطل پرستوں کے مقابلہ میں تنگ حال رہے اور دوسرے عالم میں بھی بدلہ کی کوئی امید نہ ہو، اس لیے محمدﷺ کی یہ تعلیم کہ مرنے کے بعد ایک دوسرا عالم ہوگا جہاں ہر شخص کو اس کے اعمال کے مطابق جزا وسزا ملے گی کسی قدر صحیح دلنشین ہے (ابن سعدحصہ مغازی حالات غزوۂ خندق) غزوۂ خندق کے بعد ان کو آنحضرت ﷺ کی کامیابی کا پورا یقین ہوگیا تھا اوریہی یقین ان کے اسلام کا ذریعہ بنا، اس کی تفصیل مسند احمد بن حنبل میں خود ان کی زبانی مذکور ہے۔
ہجرت
قبول اسلام کے بعد مکہ لوٹ گئے، پھر کچھ ہی دنوں کے بعد ہجرت کرکے مدینہ چلے آئے۔
غزوات وسرایا
حضرت عمروؓ بن العاص جس طرف رہے، انتہا پسند رہے، اسلام کے قبل اس کی بیخ کنی میں کوئی دقیقہ اٹھا نہیں رکھا اوراسلام کے بعد کفرو شرک کے استیصال میں اسی شد ومد سے کمر بستہ ہوگئے، قبول اسلام کے بعد گذشتہ مخالفتوں کو یاد کرکے پشیمان ہوتے تھے، چنانچہ کہا کرتے تھے، جب میں حالت کفر میں تھا تو آنحضرت ﷺ کا سب سے بڑا دشمن تھا، اگر اسی حالت میں مرجاتا تو میرے لیے دوزخ کے علاوہ کوئی ٹھکانا نہ تھا اورجب بیعت کرکے حلقہ بگوشِ اسلام ہواتو کبھی آنحضرتﷺ سے آنکھیں نہ چار کرسکا۔
سریۂ ذات السلاسل
فتح مکہ کے بعد آنحضرت ﷺ نے عرب کے مختلف حصوں میں دعوتِ اسلام کے لیے تبلیغی دستے روانہ فرمائے تھے، اسی سلسلہ کا ایک سریہ ذات السلاسل بھی ہے، ابن سعد نے اس سریہ کو سرے سے مدافعانہ لکھا ہے، چنانچہ ان کی روایت کے مطابق صورت واقعہ یہ ہے کہ بنو قضاعہ کے کچھ اشخاص نے ایک جماعت فراہم کرکے مسلمانوں پر حملہ کا ارادہ کیا، آنحضرت ﷺ کو اطلاع ہوئی تو آپ نے عمرو بن العاصؓ کو تین سو مہاجرین وانصار کی جمعیت کے ساتھ روانہ کیا، لیکن صحیح یہ ہے کہ پہلے یہ سریہ مدافعت کی غرض سے نہیں بھیجا تھا؛بلکہ اس کا مقصد اشاعتِ اسلام تھا، علامہ ابن اثیرنے تصریح کردی ہے کہ آنحضرتﷺ نے عمروبن العاصؓ کو قبیلہ بلی اور عذری کی طرف دعوت اسلام کے لیے بھیجا تھا، تاکہ وہ اعراب کو اسلام کی طرف راغب کریں، لیکن جب قریب پہنچے تو معلوم ہوا کہ وہ لوگ لڑنے پر آمادہ ہیں، عمروبن العاصؓ نے آنحضرت ﷺ سے امداد طلب کی، آپ نے دوسو آدمیوں کی ایک جمعیت ابوعبیدہؓ کے ساتھ روانہ کی جس میں حضرت ابوبکرؓ و عمرؓ بھی شامل تھے اور تاکید فرمادی کہ کسی بارہ میں باہم اختلاف نہ کرنا، ابو عبیدہ ؓ امدادی دستہ لے کر پہنچے تو ان میں اور عمروبن العاصؓ میں امارت کے بارہ میں اختلاف ہوگیا، عمروبن العاصؓ کہتے تھے کہ امامت میرا حق ہے، کیونکہ میں فوج کا امیر ہوں اور تم میری امداد کے لیے آئے ہو، اس لیے میرے ماتحت ہو، ابو عبیدہؓ نے آنحضرت ﷺ کی ہدایت کے مطابق گریز کیا اوران کی امامت قبول کرلی، اس کے بعد دونوں بلی، عذریٰ، اور بلقین کی آبادیوں کو پامال کرتے ہوئے اس کے آخری حد تک بڑھتے چلے گئے، راستہ میں صرف ایک جماعت سے مقابلہ ہوا؛مگر وہ بھی ہزیمت کھا کر بھاگی۔
سریۂ سواع
فتح مکہ کے بعد جب کہ عرب کے اکثر قبائل مشرف بہ اسلام ہوچکے تھے، بعض ایسے قبائل باقی رہ گئے تھے، جو صدیوں کے اعتقاد کی بنا پر بتکدوں کو ڈھاتے ہوئے ڈرتے تھے؛ اس لیے آنحضرت ﷺ نے چند دستے صرف ان کے گرانے کے لیے بھجے تاکہ عرب کے دلوں سے ان کا خوف وہراس اوران کی عظمت جاتی رہے، سواع بنو مذیل کا صنم کدہ تھا، آنحضرت ﷺ نے عمروبن العاصؓ کو اس کے ڈھانے پر متعین کیا، جب یہ وہاں پہنچے تو اس کے مجاورنے پوچھا کس نیت سے آئے ہو؟ عمروبن العاصؓ نے کہا اس کو ڈھانے کے لیے، اس جواب پر اس نے مدافعت کرنے کے بجائے جواب دیا کہ تم اس کو نہ گراسکو گے، وہ خود اپنی حفاظت کرے گا، انہوں نے کہا تم اب تک اسی وہم اورباطل پرستی میں مبتلا ہو، جس میں سننے اوردیکھنے تک کی طاقت نہیں وہ روک کیا سکتا ہے، یہ کہا اوراس کو مسمار کرکے مجاور سے بولے، اس کی طاقت دیکھ لی وہ یہ واقعہ اپنی آنکھوں کے سامنے دیکھ کر مشرف باسلام ہوگیا۔
سفارت
فتح مکہ کے بعد جب آنحضرتﷺ نے آس پاس کے حکمرانوں کے نام دعوت اسلام کے خطوط بھیجے تو عمان کے حاکموں عبید وجیضر کے پاس خط لیجا نے کی خدمت عمروبن العاصؓ کے سپرد ہوئی، اس خط پر وہ دونوں مشرف بہ اسلام ہوئے اورآنحضرت ﷺ نے عمروبن العاص کو یہاں کا عامل کردیا، اس لیے وہ وفات نبوی تک یہیں مقیم رہے۔
فتنۂ ارتداد
حضرت ابوبکرؓ کے استخلاف کے بعد جب ارتداد اورمدعیانِ نبوت کا فتنہ اٹھا اس وقت عمروبن العاصؓ عمان ہی میں تھے، حضرت ابوبکرؓ نے آنحضرت ﷺ کی وفات اورموجودہ حالات کی اطلاع دے کر ان فتنوں کے دبانے کے لیے بھیجا، چنانچہ یہ بحرین کے راستہ سے آگے بڑھے، راستہ میں قبیلہ بنی عامر میں قرہ بن ہبیرہ کے یہاں مہمان ہوئے اس نے بڑی خاطر ومدارات کی، چلتے وقت تنہائی میں لے جاکر کہا کہ اگر عربوں سے زکوٰۃ لی گئی تو وہ کسی کی کی امارت قبول نہ کریں گے، ہاں اگر زکوٰۃ کا طریقہ بند کردیا گیا تو البتہ مطیع و فرمانبردار رہیں گے، اس لیے زکوٰۃ کا قانون اٹھادینا چاہئے، انہوں نے کہا قرہ!کیا تم کافر ہوگئے؟ مجھ کو عربوں سے ڈراتے ہو، خدا کی قسم میں ایسے لوگوں کو گھوڑے کی ٹاپ سے مسل ڈالوں گا، یہ شخص بعد میں جب مانعین زکوٰۃ کے سلسلہ میں گرفتار ہوا تو عمرو بن العاصؓ کی شہادت پر چھوڑدیاگیا، مدینہ پہنچ کر بنو قضاعہ کے مرتدین کی سرکوبی ان کے سپرد ہوئی اورانہوں نے اپنے حسن تدبیر سے اس کو دوبارہ اسلام پر قائم کیا اوراس مہم کو سرکرنے کے بعد عمان لوٹ گئے۔
فتوحات شام
فتنہ ارتداد فرو ہونے کے بعد حضرت ابوبکرصدیقؓ نے عراق وشام کی طرف توجہ کی اور13ھ میں شام کے مختلف حصوں میں علیحدہ علیحدہ فوجیں روانہ کیں تو عمروبن العاصؓ کو جو اس وقت عمان میں تھے، لکھ بھیجا کہ تم کو آنحضرت ﷺ نے عمان کا والی مقرر کیا تھا، اس لیے میں نے تم کو دوبارہ واپس کردیا تھا، لیکن اب میں تم کو ایسے کام میں لگانا چاہتا ہوں جو تمہاری دنیا وآخرت دونوں کے لئے مفید ہے، انہوں نے جواب دیا کہ میں اللہ کا ایک تیر ہوں اورآپ اس کے بعد اس کے تیر انداز ہیں، اس لئے آپ کو اختیار ہے جدھر چاہے پھینکئے، چنانچہ عمان سے واپس بلا کر فلسطین کی مہم پر مامور کیا۔
اجنادین
ہر قل کو جب خبر ہوئی کہ اسلامی فوجیں شام کے چاروں طرف منڈلارہی ہیں، تو اس نے ان سب کے مقابلہ کے لئے علیحدہ علیحدہ فوجیں روانہ کیں تاکہ اسلامی فوجیں باہم ملنے نہ پائیں، رومیوں کے مشہور سپہ سالار تذارق اورقبقلارتھے، اجنادین میں اپنی فوجیں اتاردیں، عمروبن العاص اس وقت فلسطین کے علاقہ عربات میں تھے، یہ رومیوں کے اجتماع کی خبرپاکر اجنادین کی طرف بڑھے، اس درمیان میں خالدؓ اور عبیدہ بھی بصریٰ کی مہم سرکر کے ان کی مدد کو روانہ ہوگئے اور اجنادین میں یہ تینوں مل گئے، رومی سپہ سالار نے پوچھا کیا خبر لائے، اس نے کہا یہ لوگ رات کو عابدِ شب زندہ دار اوردن کو میدان جنگ کے شہسوار ہیں، اگر ان کا شہزادہ بھی کسی جرم کا مرتکب ہوتا ہے تو اس پر شرعی حد جاری کرتے ہیں، اس نے کہا اگر واقعی ان میں یہ صفات ہیں تو زمین میں دفن ہوجاناان کے مقابلہ سے زیادہ بہتر ہے، غرض جمادی الثانی 13ھ میں دونوں کا مقابلہ ہوا، رومی سپہ سالار ماراگیا اور رومیوں نے سخت ہزیمت اٹھائی۔ اجنادین کے معرکہ کے بعد عمروبن العاصؓ بھی خالد اورابو عبیدہؓ کے ساتھ ہوگئے اورایک حصہ فوج کے سردار تھے۔
دمشق
اجنادین کے بعد اسلامی لشکردمشق کی طرف بڑھا کہ شام کا صدر مقام تھا، اس لیے مسلمانوں نے اس کا بڑے اہتمام سے محاصرہ کیا، شہرپناہ کے تمام صدر دروازوں پر الگ الگ افسر متعین کیے، چنانچہ عمروبن العاصؓ باب توما پر مامور تھے، عرصہ تک محاصرہ قائم رہا اورآخر میں خالد بن ولیدؓ کی خوش تدبیری سے فتح ہوا۔
فحل
دمشق کی فتح کے بعد فحل کا رخ کیا، لیکن رومی پہلے سے دریا کا بند توڑ کر بسیان چلے گئے تھے، جس سے دونوں کے درمیان میں دنیائے آب روان ہوگئی تھی اس لیے مسلمانوں نے یہیں فوجیں ٹھہرادیں، اس معرکہ میں عمروبن العاصؓ فوج کے ایک حصہ کے افسر تھے مسلمان یہاں مقیم تھے کہ ایک دن اچانک اسی ہزاررومیوں نے عقب سے حملہ کردیااورایک شبانہ روز سخت کشت وخون کے بعد شکست کھائی اور جدھر راستہ ملا بھاگے، مگر مسلمانوں نے تعاقب کرکے جہاں تک مل سکے قتل کیا، اس سے فارغ ہوکر بیسان کا محاصرہ کیا، ایک دن رومیوں نے قلعہ سے نکل کر مقابلہ کیا، مگر سب کے سب مارے گئے، باقی ماندہ آبادی نے صلح کرلی۔
بقیہ فلسطین
فلسطین کا کچھ حصہ عمروبن العاصؓ دمشق کے قبل لے چکے تھے، لیکن درمیان میں دمشق، فحل یرموک وغیرہ کی مہموں کی وجہ سے پہلی مہم ناتمام رہ گئی تھی، اس لیے یرموک وغیرہ سے فراغت کے بعد عمروبن العاصؓ پھر ادھر متوجہ ہوئے، اورغزہ، سبسطین نابلس، لد، بینی، بیت، جیریں اور عمواس وغیرہ آسانی سے فتح کرکے یہ سلسلہ مکمل کردیا۔
طاعون عمواس
اسی سال شام، عراق اورمصر میں سخت طاعون پھیلا، ہزاروں جانیں ضائع ہوگئیں، عمروبن العاصؓ نے مشورہ دیا کہ یہاں وبا کا زور ہے، اس لئے فوجیں ہٹا کر کسی محفوظ مقام پر بھیج دینی چاہئے؛لیکن اسلامی فوج کے امیر حضرت ابو عبیدہؓ بڑے متوکل تھے، انہوں نے کہا یہ اللہ کی رحمت ہے، اس میں بڑے بڑے صلحاء نے وفات پائی ہے اس سے فرار کے کیا معنی، چنانچہ انہوں نے عمواس کو نہیں چھوڑا اورخود بھی اس میں مبتلا ہوگئے، آخر میں انہوں نے عمروبن العاصؓ کو اپنا جانشین مقرر کیا اورخود اس رحمت کے دامن میں آئے، ان کی وفات کے بعد عمروبن العاصؓ نے پیش قدمی روک کر طاعون زدہ مقامات سے فوجیں ہٹالیں۔
فتوحات مصر
شام کا فیصلہ ہونے کے بعد بھی عمروبن العاصؓ کے بلند حوصلے پورے نہ ہوئے؛کیونکہ شام کی فتوحات میں خالدؓ اورعبیدہ کی قوتوں کوزیادہ دخل تھا، اس لئے ان کو ایسے میدان میں تلاش ہوئی جہاں تنہا اپنی تلوار کے جوہر دکھائیں اورچونکہ شام کے قریب مصر بہت زیادہ زرخیز اورشاداب مقام تھا اور عمروبن العاصؓ زمانۂ جاہلیت سے اس کی شادابی سے واقف تھے، (کیونکہ یہ تجارت کے سلسلہ میں مصر آیا کرتے تھے) اس لئے حضرت عمرؓ سےپیش قدمی کی اجازت چاہی، لیکن حضرت عمرؓ کو اجازت دینے میں دووجہوں سے پس و پیش ہوا، اول یہ کہ شام کی مہم سر کرنے کے بعد ابھی اسلامی فوجوں نے دم نہ لیا تھا، دوسرے مقوقس شاہ مصر کی قوت کا تھوڑی فوج سے مقابلہ کرنا دشوار تھا، لیکن آخر میں عمروبن العاصؓ کے اصرار اورحوصلہ مندی سے مجبور ہوکر اجازت دیدی اوران کے جانے کےبعد زبیر بن عوامؓ کو ایک جمعیت کے ساتھ امداد کے لیے روانہ کردیا، عمروبن العاصؓ نے شام سے نکل کر پہلا مقام باب الیون میں کیا۔
عریش
حضرت عمرؓ نے عمروبن العاصؓ کو مصر پر فوج کشی کی اجازت تو دیدی تھی، مگر دل مطمئن نہ تھا، اس لیے وہ عریش تک پہنچے تھے کہ فرمان خلافت پہنچا کہ اگر مصر کے حدود میں داخل نہ ہوئے ہو تو واپس چلے آؤ اورپہنچ چکے ہو تو پیش قدمی جاری رکھو، یہ خط چونکہ عریش میں ملا (عریش شام کا مصر کی سرحد پر حکومت مصر کا ایک قریہ تھا) اس لیے واپس نہ ہوئے اور عریش لینے کے بعد فرماکی طرف بڑھے، اس کو جالینوس کا مدفن ہونے کی وجہ سے خاص اہمیت حاصل تھی اوریہاں کے لوگ مقابلہ کے لئے پورے طورپر تیار تھے، اس لیے جیسے ہی اسلامی فوج پہنچی، ان لوگوں نے نکل کر مقابلہ کیا، مگر شکست کھائی۔
عین شمس یا فسطاط
فرما کی تسخیر کے بعد عمروبن العاصؓ بلبیس اورام ونین وغیر فتح کرتے ہوئے عین شمس پہنچے، عین شمس زمانہ قدیم میں بڑا عظیم الشان اور گنجان شہر تھا، یہاں آفتاب کا ہیکل تھا، جس کی تیرتھ کو ہزاروں آدمی آتے تھے، لیکن جس زمانہ میں مسلمانوں کاحملہ ہوا اس وقت تباہ ہوچکا تھا، بعد میں یہی مقام آباد ہوکر فسطاط کے نام سے مشہور ہوا۔ عمروبن العاصؓ کے حملہ کے وقت اگرچہ یہاں کوئی آبادی نہ تھی؛بلکہ چراگاہیں تھیں ؛تاہم قصر شمع یہاں ایک قلعہ تھا، جس میں مقوقس کی فوج رہتی تھی، مصر کی تسخیر کے لئے اس کا لینا ضروری تھا، اس لیے عمروبن العاصؓ نے بڑے اہتمام سے محاصرہ کی تیاریاں شروع کیں، اسی دوران میں زبیر بن عوامؓ بھی دس ہزار کی جمعیت لے کر پہنچ گئے اوردونوں نے دوسمتوں سے حملے شروع کردیے، (فتوح البلدان بلاذری:220) مگر قلعہ اس قدر مستحکم تھا کہ مہینوں لگ گئے، آخر میں حضرت زبیر بن عوام نے تنگ آکر ننگی تلوار ہاتھ میں لی اور قلعہ کی فصیل پر چڑھ گئے آپ کو دیکھ کر بہت سے جانثار سیڑھی لگا کر پہنچ گئے اور سب لوگوں نے اس زور سے تکبیر کا نعرہ لگایا کہ قلعہ والے بدحواس ہوگئے اور سمجھے کہ مسلمان قلعہ میں آگئے، اس لئے انہوں نے خود اس کے دروازے کھول دیے، اب ان کے لئے سوائے مصالحت کے کوئی چارہ کارنہ تھا، اس لئے صلح کی درخواست کی مسلمانوں نے منظور کرلی اوراتنی رعایت کی کہ فاتحانہ داخلہ کے باوجود شرائط بہت نرم رکھے، یہی مقام بعد میں آباد ہوکر فسطاط کے نام سے موسوم ہوا۔
فتح اسکندریہ
عین شمس کی فتح کے بعد عمروبن العاصؓ نے حضرت عمرؓ سے اسکندریہ کی طرف پیش قدمی کی اجازت مانگی، وہاں سے اجازت ملنے کے بعد خارجہ بن حذافہ کو مفتوحہ مقامات کا حاکم مقرر کرکے اسکندریہ روانہ ہوگئے، رومیوں اور قبطیوں کو پہلے سے اطلاع ہوچکی تھی، اس لئے انہوں نے آگے بڑھ کر روکنا چاہا اور اسکندریہ اور فسطاط کے درمیان مقام کریوں میں دونوں کا سخت مقابلہ ہوا، رومی شکست کھا کر بھاگ گئے، اور عمروؓ بن العاص بڑھتے ہوئے اسکندریہ پہنچے، یہاں کے باشندے مقابلہ کے لئے ہمہ تن تیار تھےمگر مقوقس خود صلح کا خواہش مند تھا، اس لئے اس نے مفاہمت کی درخواست کی؛لیکن عمروبن العاصؓ نے انکار کردیا، اب مقوقس کے لئے سوائے اس کے کوئی چارہ نہیں رہ گیا کہ وہ رومیوں کی خواہش کے مطابق جنگ کے لئے آمادہ ہوجائے، چنانچہ قلعہ کی فصیل پر فوجوں کی صف بندی کی اورمسلمانوں کو مرعوب کرنے کے لئے عورتوں کو بھی شامل کرلیا اوران کے چہرے شہر کی طرف کردیے تاکہ مسلمان پہنچان نہ سکیں، عمرو بن العاصؓ نے کہلا بھیجا کہ ہم یہ اہتمام سمجھتے ہیں، لیکن یادرکھو ہم نے فوج کی کثرت کے بل پر میدان نہیں سر کیے ہیں، تمہارے بادشاہ ہر قل کا جوزور وقوت میں تم سے کہیں بڑھ کر ہے، کیا انجام ہوا، مقوقس نے جوہر موقع پر صلح کا پہلوڈھونڈتا تھا، اسکندریہ والوں سے مخاطب ہوکر کہا کہ واقعی ہمارے شہنشاہ ہر قل کو ان لوگوں نے اس کے دارالسلطنت سے بھگا کر قسطنطنیہ پہنچادیا، تو ہم لوگ کس شمار میں ہیں، اس کے جواب میں اسکندریہ والوں نے اس کو بہت برا بھلا کہا اورلڑائی کی تیاریاں ہونے لگی۔
فتوحات مغرب برقہ
عمروبن العاصؓ کی فتوحات کا سیلاب اسکندریہ پہنچنے کے بعد برقہ کی طرف مڑا، برقہ فسطاط سے بیس پچیس منزل کی مسافت براسکندریہ اورطرابلس کے درمیان میں ایک ذرخیز سیر حاصل اورآباد رقبہ زمین تھا، یہاں کی آبادی بہت مرفہ الحال تھی، یہ قطعہ متعدد شہریوں پر مشتمل تھا، انطابلس یہاں کا بڑا شہر تھا، یہ لوگ حکومت مصر کے باجگزار تھے، عمرو بن العاصؓ نے انطابلس پہنچ کر اس کا محاصرہ کرلیا، برقہ والے بہت نرم خو اور اطاعت شعار تھے، اس لیے بلاکسی مزاحمت کے جزیہ قبول کرلیا، اورتیرہ ہزار دینار سالانہ پر صلح ہوگئی۔
زویلہ
برقہ سے فارغ ہوکر عقبہؓ بن نافع کو زویلہ روانہ کیا، یہ سوڈان کی سرحد پر ایک آباد شہر تھا، برقہ اور زویلہ کی درمیانی آبادیوں نے بلا کسی جنگ کے خود سے اطاعت قبول کرلی۔ زویلہ والوں نے بھی بخوشی جزیہ دینا منظور کرلیا۔
طرابلس الغرب
زویلہ کے بعد طرابلس کا رخ کیا، طرابلس بحرروم کے ساحل پر آباد ہے، یہ مقام اس زمانہ میں آفریقہ کے ممتاز ترین مقامات میں تھا، عمروبن العاصؓ نے طرابلس کے مشرق میں فوجیں اتاردیں اورنہایت اہتمام سے اس کا محاصرہ کیا، دومہینہ تک برابر محاصرہ جاری رہا؛لیکن کہیں سے اندر جانے کا راستہ نہ ملتا تھا، ایک دن کچھ مسلمان شکار کو نکلے، واپسی میں دھوپ سخت تھی، اس لیے یہ لوگ دریا کے کنارہ کنارہ واپس ہوئے، شہر کے قریب پہنچ کر دیکھا کہ شہر اور دریا کے درمیان میں کوئی فصیل یا شہر پناہ وغیرہ نہیں ہے اور دریا کے گھٹاؤ کی وجہ سے درمیان میں خشک راستہ بھی چھوٹا ہوا ہے، انہوں نے آکر فورا ًعمرو العاصؓ کو اطلاع دی ؛چنانچہ مسلمان اسی وقت حملہ کے لیے تیار ہوگئے اوراسی راستہ سے فورا ًحملہ کردیا، اس ناگہانی حملہ سے شہر والے بالکل بدحواس ہوگئے، دریائی راستہ سے بھاگنا آسان نہ تھا؛ کیونکہ درمیان میں مسلمان حائل تھے، اس لیے شہر ہی میں کشت وخون ہوا، چونکہ مسلمانوں کاحملہ بالکل اچانک تھا، طرابلس والے پہلے سے تیار نہ تھے، اس لیے تسخیر میں زیادہ دشواری نہ ہوئی اورآسانی سے زیر کرلیا۔
سبرہ
طرابلس سے آگے بڑھ کر سبرہ ایک شہر پڑتا تھا، طرابلس کی تسخیر کے بعد عمروبن العاصؓ خود وہیں رہے اور تھوڑی فوج سبرہ بھیج دی، یہ لوگ علی الصباح سبرہ پہنچ گئے، اہل شہر طرابلس کے واقعہ سے لا علم تھے، اس لیے حسب معمول صبح سویرے شہر کا پھاٹک کھول کر اپنے اپنے کاروبارمیں لگ گئے، مسلمانوں نے یلغار کرکے زبردستی شہر میں داخل ہوکر قبضہ کرلیا اور کشت وخون کی نوبت نہیں آئی۔ ان مہموں کے بعد عمروبن العاصؓ نے حضرت عمرؓ کو لکھا کہ طرابلس فتح ہوچکا ہے آفریقہ (تونس، مراکش اورالجزائر وغیرہ) یہاں سے صرف نودن کی مسافت پر ہے، اگر امیر المومنین مناسب سمجھیں توآگے پیش قدمی کی جائے ؛لیکن وہاں سے حکم آگیا کہ افریقہ کے باشندے شورش پسند ہیں، اپنے حکمرانوں سے ہمیشہ بغاوت کرتے ہیں، اس لیے آگے بڑھنے کی ضرورت نہیں؛ چنانچہ عمروبن العاصؓ نے آگے پیش قدمی روک دی۔
مصر کی گورنری اوراسکندریہ کی بغاوت
ان فتوحات کے بعد حضرت عمرؓ نے عمروؓ بن العاصؓ کو مصر کی حکومت پر سرفراز کیا، کچھ دنوں کے بعد ان کا انتقال ہوگیا اور حضرت عثمانؓ سریر آرائے خلافت ہوئے، اسی زمانہ میں اسکندریہ والوں نے بغاوت کردی، اس کا سبب یہ ہوا کہ رومی اسکندریہ پر مسلمانوں کے قبضے کے وقت سے ہمیشہ اس کے واپس لینے کی فکر میں رہتے تھے، اسکندریہ بحر روم میں ان کی نہایت اہم بندرگاہ تھی، اس کے نکل جانے کے بعد ان تمام افریقی مقبوضات خطرہ میں پڑگئے تھے؛ چنانچہ انہوں نے اسکندریہ کی رومی آبادی سے خط و کتابت کرکے اس کو بغاوت پر آمادہ کرلیا اوران کی مدد کے لیے قسطنطنیہ سے عظیم الشان لشکر بھیجا، لیکن قبطی آبادی میں اس میں کوئی حصہ نہیں لیا اور مقوقس صلح پر قائم رہا، عمروبن العاصؓ کو معلوم ہوا تو وہ مقابلہ کو نکلے دونوں میں سخت معرکہ ہوا رومی شکست کھا کر اسکندریہ کے اندر داخل ہوگئے، مسلمانوں نے شہر کے اندر داخل ہوکر جہاں تک ہوسکا مارا، منویل حضی رومی سپہ سالار مارا گیا، جب یہاں بھی پناہ نہ ملی تو اسکندریہ سے نکل کر بھاگے اور چونکہ قبطیوں نے ان کا ساتھ نہیں دیا تھا، اس لیے جذبہ انتقام میں ان آبادیوں کو لوٹتے ہوئے نکل گئے، بدحواسی میں اپنے حامیوں کو بھی تاخت وتاراج کردیا، جب مسلمانوں کا کامل تسلط ہوگیا تو قبطی عمروبن العاصؓ کے پاس فریاد لے کر آئے کہ رومیوں نے ہمارا سارا مال و متاع لوٹ لیا ہے، ہم نے مسلمانوں سے بغاوت نہیں کی تھی، اس لیے ہم کو واپس دلایا جائے، انہوں نے شناخت کراکے جن جن لوگوں کا مال تھاواپس کرادیا اورآئندہ بغاوت کے خطرہ سے بچنے کے لیے اسکندریہ کی شہر پناہ تڑوادی۔
معزولی
26ھ میں حضرت عثمانؓ نے عمروبن العاصؓ کو مصر کی گورنری سے علیحدہ کردیا، حضرت عثمانؓ پر ان کے مخالفین کی جانب سے جو اعتراضات کیے جاتے ہیں ان میں سے ایک یہ بھی ہے کہ انہوں نے اتنے بڑے فاتح اور سپہ سالار کو معزول کرکے دانشمندی کا ثبوت نہیں دیا، جس نے مصر، اسکندریہ، اورطرابلس کا تختہ الٹ دیا تھا، لیکن درحقیقت حضرت عثمانؓ ان کی معزولی پر مجبور ہوگئے تھے، وہ بلاوجہ معزول نہیں کرتے تھے، طبری کے یہ الفاظ ہیں، وکان لا یعزل احدا الا عن شکاۃ اواستغاثۃ یعنی حضرت عثمان کبھی کسی کو بغیر شکایت یا استغاثہ کے معزول نہیں کرتے تھے، واقعہ یہ ہے کہ پیہم اس قسم کے حالات پیش آتے گئے کہ حضرت عثمانؓ کو ان کی معزولی کے سوا اورکوئی چارہ کار نظر نہ آیا، مصر کی فتح کے بعد سے برابر عمروبن العاصؓ ہی یہاں کے حکمران رہے، البتہ حضرت عمرؓ نے اپنے عہد خلافت میں مصر کے ایک چھوٹے حصہ کا جو سعید مصر کے نام سے موسوم ہے، عبداللہ بن سعد بن ابی سرح کو والی بنایا تھا، لیکن یہ تقرر بھی عمروبن العاصؓ پر بار تھا اوروہ مصر میں کسی کو بھی اپنے سوا نہ دیکھنا چاہتے تھے، لیکن حضرت عمرؓ کی زندگی میں ان کی ہیبت سے عبداللہ ؓ کے خلاف کوئی کارروائی نہ کرسکے، آپ کی وفات کے بعد ہی حضرت عثمانؓ سے عبداللہ ؓ کی معزولی کی درخواست کی، لیکن آپ نے قبول نہ کی۔
عہد علیؓ ومعاویہؓ
معزولی کے بعد عمروبن العاصؓ نے سیاسی زندگی سے کنارہ کش ہوکر فلسطین میں اقامت اختیار کرلی تھی اور کبھی کبھی مدینہ آجاتے تھے، حضرت عثمانؓ کے محصور ہونے کے وقت مدینہ میں موجود تھے، لیکن جب دیکھا کہ فتنہ وفساد کے شعلے قابو سے باہر ہوگئے تو یہ کہہ کر کہ عثمانؓ کے قتل میں جس کا ہاتھ ہوگا، اس کو اللہ ذلیل کریگا، جو شخص ان کی مددنہ کرسکتا ہو اس کو مدینہ چھوڑدینا چاہئے اور خود شام چلے گئے، مگر دل برابر ان میں لگارہا، ہر آنے جانے والے سے حالات پوچھ لیا کرتے تھے، اس کے بعد حضرت عثمانؓ کی شہادت کا واقعہ کبریٰ پیش آیا، پھر جنگ جمل کا ہنگامہ ہوا، مگر انہوں نے دائرہ عزلت سے باہر قدم نہیں نکالا۔ پھر جب حضرت علیؓ اورامیر معاویہؓ میں اختلاف شروع ہوا اورحضرت علیؓ نے جریر بن عبداللہ بجلی کو بیعت کے لیے امیر معاویہ ؓ کے پاس بھیجا اوریہ مطالبہ کیا کہ بیعت کرو، ورنہ جنگ کے لیے تیار ہوجاؤ تو معاویہؓ نے اپنے خاندان والوں سے مشورہ کیا، عتبہ بن ابی سفیان نے رائے دی کہ عمروبن العاصؓ کو بلا کر ان سے مشورہ لو، عمروبن العاص ؓ اس وقت فلسطین میں تھے بلا کر آئے، (طبری کی ایک روایت یہ ہے کہ عمروبن العاصؓ حضرت عثمانؓ کی شہادت کی خبر سن کر خود آئے تھے) معاویہؓ نے کہا اس وقت کئی مہمیں درپیش ہیں، محمد بن حنفیہ قید خانہ توڑ کر اپنے ساتھیوں سمیت فرارہوگئے ہیں، قیصر روم علیحدہ چڑھائی پر آمادہ ہے، تیسرا اورسب سے اہم معاملہ یہ ہے کہ علیؓ نے بیعت کا مطالبہ کیا ہے اورانکار کی صوررت میں جنگ پر آمادہ ہیں، انہوں نے مشورہ دیا کہ محمد بن حنفیہ کا تعاقب کراؤ مل جائیں تو فبہا ورنہ کوئی حرج نہیں، قیصر روم کے قیدی چھوڑ کر اس سے مصالحت کرلو، علیؓ کا معاملہ البتہ بہت اہم ہے، مسلمان کبھی بھی تم کو ان کے برابر نہ سمھیں گے، معاویہؓ نے کہا وہ عثمانؓ کے قتل میں معاون تھے، امتِ اسلامیہ میں پھوٹ ڈال کر فتنہ پیدا کیا، عمروبن العاصؓ نے کہا لیکن تم کو سبقت اسلام اور قرابت نبویﷺ کا شرف حاصل نہیں ہے اور میں تمہارے مقصد کے حصول کے لیے خواہ مخواہ کیوں تمہاری مدد کروں، امیر معاویہؓ نے کہا آخر کیا چاہتے ہو، عمروبن العاص ؓ نے کہا مصر، معاویہؓ نے کہا تم مصر چاہتے ہو اور مصر کسی طرح عراق سے کم نہیں ہے، عمروؓ نے کہا ہاں، لیکن مصر کا مطالبہ اس وقت ہے جب علیؓ کو تم مغلوب کرچکے ہوگے اوردنیا تمہارے زیر نگیں ہوگی، اس گفتگو کے بعد عمروبن العاصؓ اپنی قیام گاہ پر چلے گئے، عتبہ نے معاویہؓ سے پھر اصرار کیا کہ مصردےکر کیوں نہیں فائدہ اٹھاتے، ان کے اصرار پر معاویہؓ راضی ہوگئے اور دوسرے دن صبح کو عمروبن العاصؓ سے مصر دینے کا تحریری وعدہ کرلیا۔
عمروبن العاصؓ نے مشورہ دیا کہ پہلے عمائد شام کے دلوں میں یہ بیٹھا دو کہ عثمانؓ کی شہادت میں علیؓ کا ہاتھ تھا، پھر ان کو ان کی مخالفت پر آمادہ کروورنہ کامیابی ناممکن ہے اور سب سے پہلے شرجیل بن سمط کندی کو جو شام کے بااثر آدمی ہیں یقین دلا کر اپنا ہم خیال بناؤ، غرض امیر معاویہؓؓ نے ان کی بتائی ہوئی تدبیروں سے عمائدِ شام کو یقین دلادیا کہ عثمانؓ کےخون بے گناہی سے علیؓ کا ہاتھ بھی رنگین ہے، شرجیل کو پورا یقین ہوگیا اور انہوں نے شام کا دورہ کرکے لوگوں کو حضرت علیؓ کے خلاف ابھارنا شروع کیا، اور معاویہؓ نے خلیفہ مظلوم کے خون آلود پیراہن اورحضرت نائلہؓ کی کٹی ہوئی انگلیوں کی نمائش کر کے سارے شام میں آگ لگادی، لوگ آتے تھے اور یہ المناک نظارہ دیکھ دیکھ کر روتے تھے، یہاں تک کہ انہوں نے قسم کھالی کہ جب تک قاتلین عثمان ؓ کو قتل نہ کریں گے اس وقت تک نہ بستر پر لیٹیں گے نہ عورتوں کو چھویں گے۔
مصر پر حملہ
اس فیصلہ کے بعد عمروبن العاصؓ نے مصر لینے کے لیے مسلمہ بن مخلد انصاری اور معاویہ بن خدیج کندی سے خط و کتابت شروع کی، یہ دونوں حضرت عثمانؓ کی شہادت سے بہت متاثر اورحضرت علیؓ کے مخالف تھے، اس لیے دونوں ساتھ دینے پر آمادہ ہوگئے، اس کے بعد عمروبن العاصؓ چھ ہزار فوج لے کر روانہ ہوگئے، اس وقت محمد بن ابی بکر حضرت علیؓ کی طرف سے مصر کے گورنر تھے، عمروبن العاصؓ نے ان کو خط لکھا کہ مصر والے تمہارے مخالف ہیں، لڑائی میں ایک شخص بھی تمہارا ساتھ نہ دے گا، لہذا تم مصر چھوڑ دو، میں خواہ مخواہ تمہارے خون سے اپنا ہاتھ نہیں رنگنا چاہتا، محمد نے یہ خط حضرت علیؓ کے پاس بھیج دیا، وہاں سے مقابلہ کرنے کا حکم آیا، محمد بن ابی بکر نے عمروؓ بن العاص کو مقابلہ کی اطلاع دیدی، عمروبن العاصؓ دو ہزار آدمی لے کر بڑے، محمد بھی میدان میں آئے اور ایک خونریز مقابلہ کے بعد مصر فوج کے قوت بازو "کنانہ" مارے گئے، ان کا گرنا تھا کہ مصریوں کے پاؤں اکھڑ گئے، عمروبن العاصؓ محمد بن ابی بکر کی طرف بڑھے، مگر وہ شکست کے آثار دیکھ کر پہلے نکل گئے تھے، عمروبن العاصؓ نے ہر طرف آدمی دوڑائے اور وہ گرفتار کر کے لائے گئے، اس وقت بہت پیاسے تھے، لیکن شامیوں نے پانی تک نہ دیا اور تشنہ لب قتل کردیے گئے اور مصر پر عمروبن العاصؓ کا قبضہ ہوگیا۔
عمروبن العاصؓ پر قاتلانہ حملہ
نہروان میں خارجیوں کی شکست اورقتل عام سے ان کے بقیہ افراد میں انتقام کا جذبہ بہت ترقی کرگیا تھا، اس لیے ابن ملجم، برک بن عبداللہ اور عمرو بن بکر التمیمی نے مشورہ کیا کہ سارا فساد علیؓ، معاویہؓ اور عمروؓ بن العاص کی وجہ سے ہے اس لیے ان کا قصہ پاک کردینا چاہیے، چنانچہ ایک مقررہ شب کو تینوں نے تینوں اشخاص پر خفیہ حملہ کیا، ابن ملجم نے حضرت علیؓ کو شہید کیا، برک بن عبداللہ نے معاویہ پر حملہ کیا، مگر زخم اوچھا لگا، اس لیے بچ گئے، عمروبن بکر، عمروبن العاصؓ پر متعین تھا، مگر اتفاق سے اس دن عمروبن العاص کی طبیعت کچھ ناساز تھی، اس لیے ان کے بجائے خارجہ بن حذافہ نماز پڑھانے نکلے، عمرونے ان ہی کو عمروبن العاصؓ سمجھ کر قتل کردیا۔
مصر کی گورنری
مصر اورشام پرامیر معاویہؓ کے مستقل قبضہ کے بعد ان میں اور عمروبن العاصؓ میں مصر کے معاملہ میں شکر رنجی ہوگئی، مگر معاویہ بن خدیج نے درمیان میں پڑکر صلح کرادی اور معاویہؓ نے عمروبن العاصؓ کو چند شرائط کے ساتھ مصر کا والی بنادیا، ان شرائط میں ایک شرط یہ بھی تھی کہ وہ ہمیشہ معاویہ کے اطاعت گزار ہیں گے، مزید توثیق کے لیے عہد نامہ لکھا گیا اس پر شاہدوں سے دستخط لیے گئے۔
وفات
عمروبن العاصؓ بہ اختلاف روایت 43یا 47یا 51ھ میں مصر ہی میں اپنے عہد حکومت میں بیمار ہوئے، عمر کافی پاچکے تھے، زندگی کی زیادہ امید نہ تھی، اس لئے مرض الموت میں اپنی گذشتہ لغزشوں پر بہت نادم تھے۔ ابن عباسؓ عیادت کو آئے، سلام کے بعد پوچھا ابو عبداللہ! کیا حال ہے؟ جواب دیاکیا پوچھتے ہو، دنیا کم بنائی مگر دین زیادہ بگاڑا، اگر اس کا بگاڑاہوتا جس کو بنایا ہے اوراسے بنایا ہوتا جس کو بگاڑا ہے تو یقیناً کامیاب ہوتا، اگر آخر عمر کی آرزو فائدہ مند ہوتی تو ضرور آرزو کرتا، اگر بھاگنے سے بچ سکتا تو ضرور بھاگتا، مگر اب منجنیق کی طرح زمین وآسمان کے درمیان معلق ہوں، نہ ہاتھوں کے سہارے اوپر چڑھ سکتا ہوں نہ پاؤں کے سہارے نیچے اتر سکتا ہوں، اے بھتیجے !مجھ کو کوئی ایسی نصیحت کر کہ اس سے فائدہ اٹھاؤں، ابن عباسؓ نے کہا افسوس اب وہ وقت کہاں، اب وہ بھتیجا بوڑھا ہوکر آپ کا بھائی ہوگیا ہے، اگر آپ رونے کے لیے کہیں تو میں رونے کے لیے تیارہوں، مقیم سفر کا کیسے یقین کرسکتا ہے، عمروبن العاصؓ نے کہا، اس وقت اسی برس سے کچھ اوپر میری عمر ہے اور تو مجھ کو پروردگار کی رحمت سے ناامید کرتا ہے، خدایا یہ ابن عباس مجھ کو تیری رحمت سے ناامید کررہا ہے ابھی تو مجھے یہاں تک تکلیف دے کہ راضی ہوجا، ابن عباسؓ نے کہا ہیہات ابوعبداللہ جو چیز لی تھی وہ تو نئی تھی اور جو دے رہے ہو وہ پرانی ہے، عمروبن العاصؓ نے کہا، ابن عباس تم کو کیا ہوگیا ہے، جو بات میں کہتا ہوں تم اس کا الٹا کہتے ہوں۔ ابن شمامہ مہری کہتے ہیں کہ عمروبن العاصؓ کے مرض الموت میں ہم ان کی عیادت کو گئے وہ دیوار کی طرف منہ کرکے رونے لگے، ان کے بیٹے عبداللہ نے دلاسا دیا کہ ابا کیا آپ کو آنحضرت ﷺ نے فلاں فلاں بشارتیں نہیں دی ہیں؟ جواب دیا میرے پاس افضل ترین دولت "لا الہ الا اللہ محمد رسول اللہ"کی شہادت ہے، مجھ پر زندگی کے تین دور گذرے ہیں، ایک وہ دور تھا جس میں آنحضرت ﷺ کا سخت ترین دشمن تھا اور میری سب سے بڑی تمنا یہ تھی کہ کسی طرح قابو پاکر آپ کو قتل کردوں، اگر اس حالت میں مرجاتا تو میرے لیے دوزخ یقینی تھی، پھر اللہ عزوجل نے میرے دل میں اسلام ڈالا، میں نے آنحضرت ﷺ کی خدمت میں حاضر ہوکر عرض کیا یا رسول اللہ! ہاتھ پھیلائیے میں بیعت کروں گا، آپ نے ہاتھ بڑھایا تو میں نے سمیٹ لیا، فرمایا عمروبن العاصؓ! تم کو کیا ہوگیا میں نے عرض کیا میں ایک شرط چاہتا ہوں، فرمایا وہ کونسی شرط ہے، میں نے عرض کیا میری مغفرت ہوجائے، فرمایا، عمروبن العاصؓ ! کیا تم کو معلوم نہیں کہ اسلام اپنے پہلے تمام گناہوں کو کالعدم کردیتا ہے، ہجرت اپنے پہلے کے گناہوں کو مٹادیتی ہے، حج اپنے پہلے کے گناہوں کو گرا دیتا ہے، اس کے بعد یہ حالت ہوگئی کہ رسول اللہﷺ سے زیادہ نہ میرا کوئی محبوب رہا اور نہ ان سے زیادہ میری نگاہ میں کوئی بزرگ باقی رہا، میں آپ کی انتہائی عظمت وہیبت کی وجہ سے آپ کو نظر بھر نہیں دیکھ سکتا تھا اگر کوئی مجھ سے آپ کا حلیہ پوچھے تو میں نہیں بتاسکتا کہ میں نے نظر بھر کبھی دیکھا ہی نہیں اگر اس حالت میں مرجاتا تو جنت کی امید تھی، پھرتیسرا دور آیا جس میں میں نے مختلف قسم کے اعمال کیے، اب میں نہیں جانتا کہ میرا کیا حال ہو گا جب میں مرجاؤں تو نوحہ کرنے والیاں میرے ساتھ نہ جائیں، نہ جنازہ کے پیچھے آگے جائے، دفن کرتے وقت مٹی آہستہ آہستہ ڈالی جائے، دفن کرنے کے بعد اتنی دیر قبر کے پاس رہنا جب تک جانور ذبح کرکے اس کا گوشت تقسیم ہوجائے، تاکہ میں تمہاری وجہ سے مانوس ہوجاؤں اور یہ غور کرلوں کہ اپنے رب کے قاصدوں کو کیا جواب دوں۔
موت کے وقت اپنے محافظ دستے کو بلا بھیجا اورپوچھا کہ میں تمہارا کیسا ساتھی تھا؟ جواب ملاکہ آپ ہمارے سچے ساتھی تھے، ہماری عزت کرتے تھے، ہم کو دل کھول کر لیتے دیتے تھے، یہ سلوک کرتے تھے وہ کرتے تھے، کہا میں یہ سلوک اس لیے کرتا تھا کہ تم مجھ کو موت سے بچاؤگے، یہ موت سامنے کھڑی ہوئی کام تمام کرنا چاہتی ہے، اس کو کسی طرح سے میرے سامنے سے دور کرو، یہ عجیب فرمائش سن کر ایک دوسرے کو حیرت سے دیکھنے لگے، کچھ دیر کے بعد بولے، اباعبداللہ! خدا کی قسم ہم کو آپ سے ایسی فضول بات سننے کی امید نہ تھی، آپ جانتے ہیں کہ موت کے مقابلہ میں ہم آپ کےکچھ کام نہیں آسکتے، عمروبن العاصؓ نے کہا میں نے یہ جانتے ہوئے تم سے ایسی فرمائش کی تھی کہ تم موت کے مقابلہ میں میری کوئی مدد نہیں کرسکتے، کاش! میں نے تم میں سے کسی کو اپنی حفاظت کے لیے نہ رکھا ہوتا، افسوس ابن ابی طالب سچ کہتے تھے کہ انسان کا محافظ خود اس کی موت ہے، خدایا میں بری نہیں ہوں کہ معذرت کروں، طاقتور نہیں ہوں کہ غالب آجاؤں، اگر تیری رحمت نے دستگیری نہ کی تو میں ہلاک ہوجاؤں گا۔ اس کے بعد اپنے صاحبزادہ سے وصیت کی کہ جب میں مرجاؤں تو پہلےمعمولی پانی سے نہلا کر کپڑے سے خشک کرنا، پھر تازہ اورصاف پانی سے نہلانا، تیسری مرتبہ کافور آمیز پانی سے غسل دینا اورکپڑے سے خشک کرنا، کفناتے وقت ازار کس کر باندھنا کہ میں مخاصم ہونگا، جنازہ درمیانی چال سے لے چلنا، لوگوں کو جنازہ کے پیچھے رکھنا کہ اس کے آگے ملائکہ چلتے ہیں اور پچھلا حصہ بنی آدم کے چلنے کے لئے ہے، قبر میں رکھنے کے بعد مٹی آہستہ آہستہ ڈالنا، پھر دعا میں مصروف ہوگئے کہ الہا تو نے حکم دیا، میں نے عدول حکمی کی تو نے ممانعت کی میں نے نافرمانی کی میں بری نہیں ہوں کہ معذرت کروں طاقتور نہیں ہوں کہ غالب آجاؤں ہاں لا الہ الا اللہ لا الہ الا اللہ یہی کہتے کہتے جان، جان آفریں کے سپرد کردی، انا للہ وانا الییہ راجعون۔ یکم شوال 43ھ بعد نماز عید الفطر آپ کے صاحبزادہ نے نماز جنازہ پڑھائی اور مقطم میں سپرد خاک کیے گئے۔
اولاد
دولڑکے تھے، عبداللہ اورمحمد، دونوں خولہ بنت حمزہ کے بطن سے تھے۔
فضل وکمال
اسلام کے بعد عمروبن العاصؓ کی عمر کا زیادہ حصہ میدان جنگ میں گذرا، اس لیے سرچشمۂ علم و عرفان سے فائدہ اٹھانے کا موقع کم ملا، پھر بھی علم کی دولت سے بالکل تہی دامن نہ تھے۔
قرأتِ قرآن
قرآن مجید بہت سے فنون کا مجموعہ ہے، اس کی قرأت بھی مستقل فن ہے، عمروبن العاصؓ کو قرآن سے خاص ذوق تھا، اورقرآن بہت صاف وواضح پڑھتے تھے۔
علم حدیث اور اس کی اشاعت
اگرچہ عمروبن العاصؓ کو لڑائیوں کی شرکت کی وجہ سے آنحضرت ﷺ کے ساتھ رہنے کا موقع کم ملا، تاہم جو لمحات بھی میسر آئے انمیں خوشہ چینی سے غافل نہ رہے اور اقوال نبوی ﷺ کی خاصی تعداد ان کے حصے میں آئی، ان کی مرویات کی تعداد 39 ہے، ان میں تین متفق علیہ ہیں اورایک میں بخاری اور تین میں مسلم منفرد ہیں، حدیث کے اس سرمایہ کو تنہا اپنی ذات تک محدود نہ رکھا، بلکہ دوسرے مسلمانوں تک پہنچایا، آپ کے مستفیدین کی تعداد بھی کافی ہے، ان میں آپ کے صاحبزادہ، عبداللہ، غلام ابوقیس اور قیس بن ابی حازم، ابو عثمان نہدی، علی بن رباح، لخمی، عبدالرحمن بن شمامہ، عروہ بن زبیر، محمد بن کعب، عمارہ بن حزیمہ وغیرہ قابل ذکر ہیں۔
تعلیم وتلقین
عمروبن العاصؓ جنگی مصروفیتوں کے ساتھ ساتھ تعلیم و تلقین کا فرض بھی انجام دیتے تھے، چنانچہ سریہ ذات السلاسل میں کامیابی کے بعد وہیں مقیم ہوکر نو مسلموں کو تعلیم دیتے تھے، آنحضرت ﷺ کے بعد جب دنیا طلبی کی ہوس زیادہ ہوگئی تھی، اس وقت لوگوں کے سامنے تقریر کرتے اوران کو اسوۂ نبوی کی پیروی کی ہدایت کرتے تھے، علی بن رباح روایت کرتے ہیں کہ ایک دن عمروبن العاصؓ منبر پر تقریر کررہے تھےکہ آج تم لوگوں کا حال یہ ہورہا ہے کہ آنحضرت ﷺ جن چیزوں سے احتراز فرماتے تھے، تم ان کی طرف راغب ہورہے ہو اوردنیا کی تمنا کرتے ہو، حالانکہ رسول اللہ ﷺ اس سے کنارہ کشی اختیار فرماتے تھے۔
علم اجتہاد
تمام مسائل میں علی الترتیب قرآن وحدیث سے کام لیتے تھے، لیکن ان دونوں سے رہنمائی نہ ہوتی اوران کے حل کرنے کا کوئی تیسرا ذریعہ نہ ہوتا تو اجتہاد سے کام لیتے، سریہ ذات السلاسل میں ایک شب نہانے کی ضرورت پیش آگئی، جاڑا سخت تھا، نہانے میں بیماری کا خطرہ تھا، اورنہ نہانے کی صورت میں نماز جاتی تھی، چنانچہ اس موقع پر انہوں نے غسل کی حالت کو وضو پر قیاس کرلیا کہ پانی نہ ملنے یا بیماری کے خطرہ کی صورت میں تیمم جائز ہوجاتا ہے اور تیمم کرکے نماز پڑھ لی، واپس آکر آنحضرت ﷺ سے بیان کیا، آپ نے فرمایا کہ عمروبن العاصؓ:تم نے جنابت کی حالت میں نماز پڑھ لی، عرض کیا یا رسول اللہﷺ رات بہت ٹھنڈی تھی، نہانے کی صورت میں ہلاکت کا خوف تھا، اس موقع پر مجھ کو قرآن کی یہ آیت یاد آگئی کہ" لَا تَقْتُلُوا أَنْفُسَكُمْ إِنَّ اللَّهَ كَانَ بِكُمْ رَحِيمًا" اس لیے میں نے تیمم کرلیا، آنحضرت ﷺ ہنس کر خاموش ہوگئے۔
ادب وانشا
ادب وانشا میں ذوق سلیم پایا تھا، اپنے عہد کے بہترین انشا پردازوں میں تھے، اختصار، جامعیت اوربدیع تشبیہات ان کی انشا پردازی کی خصوصیات تھین، تاریخ کی کتابوں میں ان کی ادبیت کی بہت سے مثالیں ہیں، بعض نمونے یہ ہیں، مشہور عام الرمادہ میں یعنی جس سال عرب میں قحط پڑا تھا، عمروبن العاصؓ کو مصر سے غلہ بھیجنے میں تاخیر ہوئی تو حضرت عمرؓ نے ان کو لکھا کہ: جب تم اور تمہارے ساتھی شکم سیر ہوں تو تم اس کی پروا نہیں کرتے کہ میں اور میرے ساتھی ہلاک ہوجائیں، المدد، المدد، انہوں نے فورا جواب دیا۔ لبیک، لبیک میں اتنا بڑا اونٹوں کا قافلہ بھیجتا ہوں کہ اس کا اگلا سرا آپ کے پاس ہے، اورپچھلا سرا میرے پاس۔ حضرت عثمانؓ کے عہد میں ان کی معزولی کا واقعہ اوپر گزر چکا ہے، معزولی کے اسباب میں ایک سبب یہ بھی تھا کہ مصر کے خراج کی رقم کم وصول ہوئی تھی، جب ان کی جگہ عبداللہ ابن ابی سرح کا تقرر ہوا تو کمی کی شکایت جاتی رہی، چنانچہ مصر سے واپسی کے بعد اس بارہ میں ان سے اورحضرت عثمانؓ سے حسب ذیل گفتگو ہوئی: عثمانؓ، تم عبداللہ بن ابی سرح کو کس حال میں چھوڑ آئے، عمرو: جیسا آپ چاہتے ہو۔ عثمانؓ: وہ کیا۔ عمروؓ: اپنے نفس کے لیے قوی اوراللہ کے لیے کمزور۔ عثمانؓ: میں نے تو ان کو تمہارے نقش قدم پر چلنے کی ہدایت کی تھی۔ عمروؓ: تو آپ نے ان پر ان کی طاقت سے زیادہ بوجھ ڈالا۔ عثمانؓ: دیکھو اونٹنی نے دودھ دیا (یعنی خراج زیادہ وصول ہوا) عمروؓ: لیکن بچے بھوکے رہ گئے۔ اسی طریقہ سے جب امیر معاویہؓ نے حضرت عمرؓ سے قبرس پر حملہ کی اجازت مانگی تو حضرت عمرؓ نے عمروبن العاصؓ سے سمندر کے حالات پوچھ بھیجے، انہوں نے جواب لکھا: ان رایت خلقاً عظیماً یرکبہ خلق صغیر کدودٍ علی عود، ان مال غرق وان بخابرق میں نے ایک بڑی مخلوق(سمندر) دیکھی جس پر چھوٹی مخلوق اس طرح سوار ہوتی ہے جیسے لکڑی پر کیڑا کہ اگر لکڑی ذرا بھی پلٹا کھائے تو کیڑا ڈوب جائے اور اگر صحیح سلامت نکل جائے تو خوفزدہ اور ہراساں رہ جائے۔
حلیہ
پستہ قد، فربہ اندام، بالوں میں سیاہ خضاب کرتے تھے، ایک مرتبہ اس قدر گہرا خضاب کیا کہ بال کو ے کے پر کی طرح کالے ہوگئے، حضرت عمرؓ نے دیکھا تو پوچھا، ابا عبدالرحمن یہ کیا؟ عرض کیا امیر المومنین! میں چاہتا ہوں کہ مجھ کو آپ کسی قابل شمار کریں، اس کے بعد پھر انہوں نے کوئی اعتراض نہیں کیا۔
اخلاق وعادات
عمرو بن العاصؓ کو ابتلاوآزمائش کے مختلف دوروں سے گزرنا پڑا اور ان میں وہ ایک صحابی رسول کی حیثیت سے اپنا دامن نہ بچاسکے اوراس قسم کی بعض لغزشیں سرزد ہوگئیں جو ایک صحابی کے مرتبہ سے فرو تر ہیں، تاہم وہ بارگاہ نبوی ﷺ کے جلیس اورآپ کے صحبت یافتہ تھے، اس لیے ان لغزشوں کے باوجود آپ کے وہ فضائل نظر انداز نہیں کیے جاسکتے جو فیضان نبوت نے تمام صحابہ کرام میں پیدا کردیے تھے، اسی لیے ایک دقیقہ رس نگاہ ان کے دامن عفاف میں خفیف بدنما دھبوں کے ساتھ وہ اخلاقی نقوش بھی دیکھتی ہے جن سے ہر صحابی گل بدامن تھا۔
قوت ایمان
قوتِ ایمان تمام فضائل کا سرچشمہ ہے، اسی سے تمام فضائل کا ظہور ہوتا ہے، عمروبن العاصؓ کی ایمانی قوت کا خود زبان رسالت ﷺ نے اعتراف کیا ہے کہ"اسلم الناس وامن عمروبن العاص" ایک دوسرے موقع پر فرمایا کہ :ابنا العاص مومنان یعنی ھشام وعمرو آنحضرت ﷺ کے اس ارشاد کی واقعات سے بھی پوری تصدیق ہوتی ہے، ایک مرتبہ عمروبن العاصؓ کو آنحضرت ﷺ نے بلابھیجا کہ وہ لباس بدل کر اورہتھیار لگاکر آئیں، یہ حسب الحکم حاضر ہوئے، آنحضرت ﷺ وضو فرمارہے تھے، نظر اٹھا کر دیکھا، پھر نظر نیچی کرکے فرمایا کہ میں تم کو امیر بنا کر بھیجنا چاہتا ہوں، انشاء اللہ تم محفوظ رہوگے اورمال غنیمت بھی ہاتھ آئےگا، اس سے تم کو بھی وافر حصہ ملے گا، عرض کیا یا رسول اللہ ﷺ میں مال کی طمع میں اسلام نہیں لایا؛ بلکہ اس کو دلی رغبت کے ساتھ قبول کیا، فرمایا: مال صالح مرد صالح کے لیے بہتر ہے، ایک موقع پر آپ نے فرمایا، عمرو بن العاصؓ قریش کے صالح افراد میں ہیں، عبداللہ اورابو عبداللہ عمروبن العاصؓ کیا اچھے گھرانے کے لوگ ہیں۔
حق پسندی
اگرچہ بعض سیاسی امور میں عمروبن العاصؓ اپنا دامن لغزش سے نہ بچا سکے؛ لیکن طبعاً وہ حق پرست تھے، ایک دن خانہ کعبہ کے سایہ دیوار کے تلے بیٹھے لوگوں کو حدیث سنارہے تھے، کہ آنحضرت ﷺ نے فرمایا ہے کہ جس نے خلوص دل سے کسی امام کے ہاتھ پر بیعت کرلی اس کو مقدور بھر اس کی حمایت کرنی چاہیے اوراگر کوئی دوسرا شخص اس کے مقابلہ کے لیے کھڑا ہو تو اس کی گردن اڑادینی چاہیے، عبدالرحمن بن عبدرب کعبہ(اس حدیث کے راوی) نے کہا کہ اللہ آپ کو خوش رکھے، کیا یہ حدیث آپ نے آنحضرتﷺ سے سنی ہے، عمروبن العاصؓ نے اپنے کانوں اورقلب کی طرف اشارہ کرکے کہا کہ میرے دونوں کانوں نے سنی اور قلب نے محفوظ رکھی، اس پر عبدالرحمن نے کہا کہ تمہارے ابن عم معاویہ ہم لوگوں کو ناجائز طور پر ایک دوسرے کے مال کھانے اور جانیں ضائع کرنے کا حکم دیتے ہیں، حالانکہ اللہ فرماتا ہے کہ: "يَا أَيُّهَا الَّذِينَ آمَنُوا لَا تَأْكُلُوا أَمْوَالَكُمْ بَيْنَكُمْ بِالْبَاطِلِ إِلَّا أَنْ تَكُونَ تِجَارَةً عَنْ تَرَاضٍ مِنْكُمْ وَلَا تَقْتُلُوا أَنْفُسَكُمْ إِنَّ اللَّهَ كَانَ بِكُمْ رَحِيمًا" یہ سن کر عمروبن العاصؓ چپ ہوگئے اورکہا کہ جس میں اللہ کی نافرمانی نہ ہوتی ہو، اس کو مانو اورجس میں ہوتی ہو، اس کو نہ مانو۔ خود آنحضرتﷺ نے ان کے متعلق بارہا تحسین کے کلمات ارشاد فرمائے، ایک موقع پر فرمایا کہ عمروبن العاص قریش کے صالح لوگوں میں ہیں، اوران کے خدمات کی بنا پر ان سے محبت فرماتے تھے، حسن روایت کرتے ہیں کہ ایک شخص نے عمروبن العاص سے کہا کہ کیا وہ شخص نیک خصلت نہیں ہے جس کو آنحضرت ﷺ نے آخر دم تک محبوب رکھا ہو، یہ بولے اس کی سعادت میں کس کو شک ہو سکتا ہے، کہا آنحضرتﷺ آخر دم تک تم سے محبت کرتے رہے۔
تدبیروسیاست
عقل ودانش اورتدبیر سیاست کے لحاظ سے عمروبن العاصؓ کا شمار ان مخصوص اشخاص میں تھا جو سارے عرب میں مدبر مانے جاتے تھے، ان کی اصابت رائے کا خود آنحضرتﷺ نے ان الفاظ میں اعتراف فرمایا کہ تم اسلام میں صائب رائےکے آدمی ہو فاروقؓ اعظم جیسا مدبر کہتا تھا کہ عمروبن العاصؓ حکومت کے لیے موزوں ہیں اور جب کسی خام کار اورضعیف الرائے کو دیکھتے تو تعجب سے فرماتے کہ اس شخص اور عمروبن العاصؓ کا خالق ایک ہے، اسی تدبیر وشجاعت کی بنا پر آنحضرت ﷺ اکثر بڑی مہمیں ان ہی کے سپرد فرماتے تھے اوربعض مرتبہ ابوبکرؓوعمرؓ جیسے جلیل القدر صحابہ پر امیر بناتے تھے، جنگ صفین میں امیر معاویہؓ حضرت علیؓ کے مقابلہ میں سپر ڈالنا چاہتے تھے، لیکن محض عمروبن العاصؓ کی تدبیر نے دفعۃً ہوا کا رخ بدل دیا اوراس کے بعد جو کچھ ہوا، وہ ان کی سیاست کا کرشمہ تھا، ان کی زندگی کا ہر صفحہ تدبیر و سیاست سے لبریز ہے، مغیرہ بن شعبہ تدبیر و سیاست میں ان کا جواب تھے، اس لیے کبھی کبھی دونوں میں چشمک ہوجایا کرتی تھی، امیر معاویہؓ نے ان کو مصر کی حکومت پر مامور کرنے کے بعد ان کے بیٹے عبداللہ کو کوفہ کا والی مقرر کیا، مغیرہ کو معلوم ہوا تو انہوں نے ا میر معاویہؓ سے کہا کہ ان دونوں باپ بیٹوں کو مصر اور کوفہ کا والی بنا کر تم نے اپنےکو شیروں کے جبڑے کے درمیان میں دیدیا، امیر معاویہؓ نے بھی خطرہ محسوس کیا، چنانچہ عبداللہ کو معزول کرکے ان کی جگہ مغیرہ کو مقرر کیا، عمروبن العاصؓ کو اس کی خبر ہوئی تو انہوں نے امیر معاویہؓ سے کہا کہ تم نے ایسے شخص کو کوفہ کی حکومت سپرد کی ہے کہ اگر وہ خراج کھاجائے تو تم وصول بھی نہیں کرسکتے، مغیرہ واقعی تنگ دست رہا کرتے تھے، اس لیے امیر معاویہؓ کی سمجھ میں آگیا، چنانچہ انہوں نے ان سے خراج کا عہدہ نکال کر صرف امامت کے فرائض باقی رکھے، مغیرہؓ نے عمروبن العاصؓ سے کہا کہ یہ تمہاری شکایت کا نتیجہ ہے، انہوں نے کہا نہیں ؛بلکہ تمہاری شکایت کا جواب ہے۔
جہاد فی سبیل اللہ
عمر بن العاصؓ کے صحیفۂ حیات میں جہاد فی سبیل اللہ کا عنوان بہت نمایاں ہے، تمام مغازی میں مشہور مجاہد خالد بن ولید کے دوش بدوش رہے، ان کا خود بیان ہے کہ"ابتدائےاسلام سے آنحضرتﷺ نےکسی کو مغازی میں میرے اور خالد کے برابر نہیں کیا، شام اور مصر اور طرابلس وغیرہ کے فتوحات کی تفصیل اوپر گذرچکی ہے، مدینہ میں ذرا بھی کوئی خطرہ پیدا ہوتا، فوراً ان کی تلوار میان سے نکل آتی تھی، ایک مرتبہ کسی سبب سے یک بیک لوگوں میں کچھ انتشار پیداہوگیا اورعام بھگدڑمچ گئی، صرف حضرت ابو حذیفہؓ کے غلام سالم مسجد میں تلوار چھپائے کھڑے رہے، عمروبن العاصؓ نے دیکھا تو یہ بھی تلوار لگا کر ان ہی کے پاس کھڑے ہوگئے، یہ عام سراسیمگی دیکھ کر آنحضرت ﷺ نے خطبہ دیا اورفرمایا کہ تم لوگ اللہ اوررسول کی پناہ میں کیوں نہیں آئے اور عمروبن العاصؓ اورسالمؓ کو کیوں نہ نمونہ بنایا۔
صدقات وخیرات
اللہ کی راہ میں بہت فراخدلی کے ساتھ صدقہ دیتے تھے، جس کا اعتراف خود آنحضرت ﷺ کی زبان مبارک نے بارہا کیا ہے، علقمہ بن رمثہ بلوی بیان کرتے ہیں کہ آنحضرت ﷺ نے ایک سریہ میں عمروبن العاصؓ کو بحرین بھیجا اورخود ایک دوسرے سریہ میں نکلے ہم لوگ بھی ہمرکاب تھے، آپ پر کچھ غنودگی طاری ہوگئی، بیدار ہوئے تو فرمایا کہ اللہ عمرو پر رحم کرے، یہ دعا سن کر ہم میں سے ہر شخص اس نام کے اشخاص کا ذکر کرنے لگے، دوبارہ پھر آنکھ جھپک گئی، پھر ہوشیار ہوکر فرمایا اللہ عمرو پر رحم کرے، جب تیسری مرتبہ آپ نے فقرہ کو دہرایا تو ہم لوگوں سے ضبط نہ ہوسکا اورپوچھا، آپ کا ارشاد کس عمرو کے متعلق ہے، فرمایا عمروبن العاصؓ، ہم لوگوں نے سبب پوچھا، فرمایا کہ مجھ کو وہ وقت یاد آگیا، جب میں لوگوں سے صدقہ منگواتا تھا، تو وہ بہت وافر صدقہ لاتے تھے اور جب پوچھتا کہاں سے لاتے ہو تو کہتے اللہ نے دیا، ایک موقع پر آپ نے تین مرتبہ فرمایا خدا یا عمروبن العاصؓ کی مغفرت فرما میں نے جب ان کو صدقہ کے لیے بلایا تھا تو وہ صدقہ لائے تھے۔
حوالہ جات
زمرہ:573ء کی پیدائشیں زمرہ:592ء کی پیدائشیں زمرہ:664ء کی وفیات زمرہ:اسلامی فتح مصر زمرہ:بنو سہم زمرہ:پہلا فتنہ زمرہ:پہلے فتنے کی شخصیات زمرہ:چھٹی صدی کی عرب شخصیات زمرہ:خلافت راشدہ کے سپاہ سالار زمرہ:ساتویں صدی کی عرب شخصیات زمرہ:ساتویں صدی کی مصری شخصیات زمرہ:ساتویں صدی کے سربراہ حکومت زمرہ:صحابہ زمرہ:صحابہ و صحابیات زمرہ:عرب بازنطینی جنگوں کی عرب شخصیات زمرہ:عرب جرنیل زمرہ:عرب مسلم شخصیات زمرہ:مسلم جوامع زمرہ:مصر کے اموی گورنر زمرہ:نو مسلمین زمرہ:خلافت راشدہ میں مصر کے والی زمرہ:بانی شہر زمرہ:Short description is different from Wikidata
جسنیکا (چاپلجنا)
جسنیکا (چاپلجنا) ) بوسنیا و ہرزیگووینا کا ایک رہائشی علاقہ جو وفاق بوسنیا و ہرزیگووینا میں واقع ہے۔
حوالہ جات
زمرہ:ویکی ڈیٹا سے مطابقت رکھنے والی مختصر تفصیل
سگرد
سگرد ( جرمنی: Sagard) جرمنی کا ایک جرمن بلدیہ جو مکلنبرگ-ورپورمرن میں واقع ہے۔
تفصیلات
سگرد کا رقبہ 27.93 مربع کیلومیٹر ہے، ہے کی مجموعی آبادی 15 میٹر سطح دریا سے بلندی پر واقع ہے۔
حوالہ جات
زمرہ:Short description is different from Wikidata
بروکوپوندو
بروکوپوندو سرینام کا ایک Resort of Suriname و آباد مقام جو بروکوپوندو ضلع میں واقع ہے۔
تفصیلات
بروکوپوندو کی مجموعی آبادی 2,854 افراد پر مشتمل ہے اور 72 میٹر سطح سمندر سے بلندی پر واقع ہے۔
ہیرالڈ گمبلٹ
ہیرالڈ گمبلٹ (پیدائش:19 اکتوبر 1914ء)|(وفات:30 مارچ 1978ء) ایک کرکٹ کھلاڑی تھا جو سمرسیٹ اور انگلینڈ کے لیے کھیلتا تھا۔ وہ ایک اوپننگ بلے باز کے طور پر تیز اسکور کرنے اور اپنے ڈیبیو کی بہت زیادہ دہرائی جانے والی کہانی کے لیے جانا جاتا تھا۔ 1982ء میں پہلی بار شائع ہونے والی ایک کتاب میں، کرکٹ کے مصنف اور سمرسیٹ کے تاریخ دان ڈیوڈ فوٹ نے لکھا: "ہیرالڈ گمبلٹ سمرسیٹ کا اب تک کا سب سے بڑا بلے باز ہے۔" برطانیہ میں 18ویں صدی کے اوائل میں میٹز سے۔ یہ خاندان برطانیہ میں پھیل گیا، جس کی شاخیں سمرسیٹ، سکاٹ لینڈ اور ساؤتھ ویلز میں واقع ہیں۔ نام کے ہجے کی مختلف حالتیں ہیں، بشمول گملٹ، گمبلٹے، اور گمبلٹ۔ جمبلٹ نے اپنے پورے کیرئیر میں تیز رفتاری سے اسکور کیا، اور 265 چھکے مارے "یقیناً ایک باقاعدہ اوپننگ بلے باز کے لیے ایک ریکارڈ"، ایرک ہل نے لکھا، جو اس کے جنگ کے بعد کے افتتاحی پارٹنر تھے اور اس کے بعد سمرسیٹ کے طویل عرصے تک صحافی نظر رہے تھے۔ تاہم، وہ صرف تین ٹیسٹوں میں نظر آئے، ان میں سے کوئی بھی آسٹریلیا کے خلاف نہیں، اور انھوں نے اول درجہ کرکٹ کو اچانک چھوڑ دیا، ذہنی صحت کے مسائل میں مبتلا ہو کر زندگی کے آخر تک ان کے ساتھ رہیں گے۔
پس منظر
ہیرالڈ گمبلٹ مغربی سمرسیٹ میں کوانٹاک ہلز میں بیکنولر میں پیدا ہوئے تھے، جہاں ان کا خاندان 15ویں صدی سے کسان تھا۔ وہ تین بھائیوں میں سب سے چھوٹا تھا اور اس کی تعلیم ولیٹن کے مقامی اسکول اور پھر ڈیون میں سرحد کے بالکل اوپر فیس ادا کرنے والے ویسٹ بکلینڈ اسکول میں ہوئی تھی۔
ٹیسٹ کرکٹ کھلاڑی کے طور پر
وزڈن کا یہ اندازہ 1936ء کے سیزن کے آغاز کے ہفتوں کے اندر غیر معمولی طور پر معمولی نظر آنے کے لیے کیا گیا تھا۔ باقاعدہ اوپننگ بلے باز جیک لی کو سمرسیٹ سے مل ہل اسکول میں کوچ بننے کی اجازت دی گئی تھی، اور سمرسیٹ کے سیزن کے پہلے میچ میں جمبلٹ کو ہندوستانیوں کے خلاف اننگز کا آغاز کرنے کے لیے پروموٹ کیا گیا تھا۔ اس نے 103 اور پھر ناقابل شکست 46 رنز بنائے کیونکہ سمرسیٹ نے ہندوستانیوں کو فالو آن کرنے کے بعد نو وکٹوں سے میچ جیت لیا۔ اولڈ ٹریفورڈ میں لنکاشائر کے خلاف اگلے ہی میچ میں، اس نے پہلی اننگز میں 93 اور دوسری میں ناقابل شکست 160 رنز کے ساتھ اور بھی بہتر کارکردگی کا مظاہرہ کیا، جب اس نے لنکا شائر کی فتح کو مسترد کرنے کے لیے سمرسیٹ ٹیل اینڈرز کے ساتھ ڈٹ کر مقابلہ کیا۔ اس نے اسے عارضی طور پر ایک سیزن کی بیٹنگ اوسط 200 سے زیادہ دی، اور اس نے ایک ہفتے بعد تسلیم شدہ کمزور نارتھمپٹن ​​شائر کے خلاف تیسری سنچری بنائی۔ اس فارم نے ہندوستانی ٹیم کے خلاف سیریز کے لیے ٹیسٹ ٹرائل میچ کے لیے گمبلٹ کا انتخاب حاصل کیا، لارڈز میں نارتھ اور ساؤتھ کے درمیان میچ جس میں قائم ٹیسٹ کھلاڑیوں اور نئے آنے والے نوجوان کھلاڑیوں کا مرکب شامل تھا۔ گیمبلٹ اپنی واحد اننگز میں صرف چار رنز بنا کر میچ میں ناکام رہے۔ اس کے باوجود اسے یارکشائر کے آرتھر مچل کے ساتھ تجرباتی افتتاحی شراکت میں 1936ء کی سیریز کے پہلے ٹیسٹ کے لیے انگلینڈ کی ٹیم کے لیے منتخب کیا گیا تھا۔
جنگی خدمت
گمبلٹ نے دوسری جنگ عظیم کے لیے رائل ایئر فورس کے لیے رضاکارانہ خدمات انجام دیں، لیکن اسے فائر سروس کے بجائے مختص کر دیا گیا، اور اس نے پلائی ماؤتھ اور برسٹل جیسے بری طرح سے بمباری والے شہروں میں ڈیوٹی دیکھی۔
صحت کے مسائل اور بعد کا کیریئر
اپنی پوری زندگی میں، جمبلٹ کی شخصیت اداس اور افسردہ رہنے کی طرف مائل رہی، اور اس کے پورے کرکٹ کیریئر سے اس بات کا ثبوت ملتا ہے کہ اس کے دل لگی کرکٹ اسٹائل اور اس کی اپنی ذاتی منفیت کے درمیان خلیج ہے۔ ایلن گبسن، کرکٹ کے مصنف جو خود دماغی بیماری کا شکار تھے، نے ان کے بارے میں لکھا "زیادہ تر جنہوں نے اسے دیکھا، یا ان سے ملاقات بھی کی، وہ اسے خوش مزاج ایکسٹروورٹ کے طور پر لے گئے۔ یہ غلط تھا۔ اس نے بہت کچھ سوچا، فکر مند۔ بہت، بہت زیادہ پریشان، اور بھی زیادہ کیونکہ اس نے بیرونی دنیا کے سامنے ایک پرسکون، جرات مندانہ محاذ پیش کرنے کے لیے جدوجہد کی۔"
انتقال
اپنی موت کے وقت گمبلٹ مائن ہیڈ سے وروڈ، ڈورسیٹ، انگلینڈ میں ایک موبائل ہوم میں چلا گیا تھا۔ نسخے کی دوائیوں کی زیادہ مقدار لینے کے بعد 30 مارچ 1978ء کو 63 سال کی عمر میں اس کی موت ہوگئی۔ اس کے پسماندگان میں ان کی اہلیہ مارگوریٹا (ریٹا) تھی، جس سے اس نے 1938ء میں شادی کی اور ایک بیٹا تھا۔
حوالہ جات
زمرہ:کامن ویلتھ الیون کے کرکٹ کھلاڑی زمرہ:ڈورسٹ کے کرکٹ کھلاڑی زمرہ:انگلستانی ٹیسٹ کرکٹ کھلاڑی زمرہ:انگلستان کے کرکٹ کھلاڑی زمرہ:سامرسیٹ کے کرکٹ کھلاڑی زمرہ:سال کے بہترین وزڈن کرکٹ کھلاڑی زمرہ:نارتھ بمقابلہ ساؤتھ کرکٹ کھلاڑی زمرہ:پلئیرز کرکٹ ٹیم کے کھلاڑی زمرہ:1978ء میں خودکشی
ٹنڈو اللہ یار ریلوے اسٹیشن
ٹنڈو اللہ یار ریلوے اسٹیشن پاکستان میں واقع ہے۔
ریلوے اسٹیشن کوڈ
پاکستان ریلویز کی سرکاری ویب سائٹ کے مطابق ٹنڈو اللہ یار ریلوے اسٹیشن کا کوڈ TDA ہے
موجودہ حالت
اس وقت یہ اسٹیشن پاکستان ریلویز کے استعمال میں ہے ۔
محل وقوع
ٹنڈو اللہ یار ریلوے اسٹیشن ٹنڈو اللہ یار میں واقع ہے
بیرونی روابط
زمرہ:پاکستان کے ریلوے اسٹیشن زمرہ:پاکستان میں ریل نقل و حمل زمرہ:ضلع ٹنڈو الہ یار کے ریلوے اسٹیشن زمرہ:ویکی ڈیٹا سے مطابقت رکھنے والی مختصر تفصیل
1275ء
دسمبر
زمرہ:1275ء زمرہ:تیرہویں صدی زمرہ:کامنز زمرہ جس کا ربط ویکی ڈیٹا پر ہے
بندرخل ریلوے اسٹیشن
بندرخل ریلوے اسٹیشن، بھارت میں واقع ہے۔
بیرونی روابط
زمرہ:بھارت میں ریل نقل و حمل
ایڈتھ ولسن
اس نے دسمبر 1915ء میں رنڈوے ووڈرو ولسن سے اپنی پہلی مدت صدارت کے دوران میں شادی کی۔ ایڈتھ ولسن نے اکتوبر 1919ء میں سکتہ کا شکار ہونے کے بعد صدر ولسن کی انتظامیہ میں ایک بااثر کردار ادا کیا۔ اپنے شوہر کے بقیہ دور صدارت میں اس نے صدر کا عہدہ سنبھالا، اس کردار کو بعد میں اس نے "منتظمین" کے طور پر بیان کیا۔ اور اس بات کا تعین کیا کہ ریاست کے کون سے رابطے اور معاملات بستر پر پڑے صدر کی توجہ دلانے کے لیے کافی اہم تھے۔
ابتدائی زندگی
ایڈتھ بولنگ 15 اکتوبر 1872ء کو وائیتھوِل، ورجینیا میں سرکٹ کورٹ کے جج ولیم ہولکمب بولنگ اور ان کی اہلیہ سارہ "سیلی" سپیئرز (وائٹ) کے ہاں پیدا ہوئیں۔ اس کی جائے پیدائش، بولنگ ہوم، اب وائیتھویل کے تاریخی ضلع میں واقع ایک میوزیم ہے۔
بولنگ ورجینیا کالونی پہنچنے والے پہلے آباد کاروں کی اولاد تھے۔ اپنے والد کی طرف سے وہ ماتاوکا کی اولاد سے بھی تھیں، جو پوکاہونٹاس کے نام سے مشہور ہیں،   واہنسیناکاو کی بیٹی، جو پاوہٹن کنفیڈریسی کے سب سے بڑے غضبناک تھے۔ 5 اپریل، 1614ء کو ماتاوکا (پچھلے سال عیسائیت اختیار کرنے کے بعد اس کا نام بدل کر "ریبیکا" رکھ دیا گیا) نے جان رولف سے شادی کی، جو ورجینیا میں تمباکو کو برآمدی شے کے طور پر کاشت کرنے والے پہلے انگریز آباد کار تھے۔ ان کی پوتی، جین رولف نے رابرٹ بولنگ سے شادی کی، جو ایک مالدار غلام کا مالک اور تاجر تھا۔      جان بولنگ، جین رولف اور رابرٹ بولنگ کے بیٹے، اپنی بیوی، میری کینن کے ساتھ چھ بچے بچ گئے تھے۔ ان بچوں میں سے ہر ایک نے شادی کی اور ان کے بچ جانے والے بچے تھے۔ مزید برآں اس کا تعلق یا تو خون کے ذریعے یا شادی کے ذریعے تھامس جیفرسن، مارتھا واشنگٹن، لیٹیشیا کرسچن ٹائلر اور ہیریسن خاندان سے تھا۔ ایڈتھ گیارہ بچوں میں ساتویں تھیں، جن میں سے دو بچپن میں ہی مر گئے۔ بولنگز امریکی خانہ جنگی سے پہلے ورجینیا کے غلاموں کی ملکیت، پلانٹر اشرافیہ کے کچھ قدیم ترین ارکان تھے۔
حوالہ جات
زمرہ:1872ء کی پیدائشیں زمرہ:1961ء کی وفیات زمرہ:انگریز نژاد امریکی شخصیت زمرہ:انیسویں صدی کی امریکی خواتین زمرہ:بیسویں صدی کی امریکی خواتین زمرہ:ریاستہائے متحدہ کی خواتین اول زمرہ:ورجینیا کے مصنفین زمرہ:ورجینیا کے ڈیموکریٹس زمرہ:ووڈرو ولسن خاندان زمرہ:ویکی ڈیٹا سے مطابقت رکھنے والی مختصر تفصیل زمرہ:واشنگٹن، ڈی سی، کے ڈیموکریٹس
عثمان آباد
عثمان آباد بھارت کا ایک رہائشی علاقہ جو مہاراشٹر میں واقع ہے۔ اس کا نام حیدرآباد ریاست کے آخری نظام حکمران، میر عثمان علی خان کے نام سے ہے
تفصیلات
عثمان آباد کی مجموعی آبادی 106,644 افراد پر مشتمل ہے اور 653 میٹر سطح دریا سے بلندی پر واقع ہے۔
حوالہ جات
زمرہ:ضلع عثمان آباد کے شہر اور قصبے زمرہ:ضلع عثمان آباد
ہائنرش اٹو ویلینڈ
ہائنرش اٹو ویلینڈ (4 جون 1877- 5 اگست 1957) ایک جرمن کیمیا دان جس نے بائل تیزاب پر تحقیق کی ۔ انھیں 1927 میں کیمسٹری کا نوبل انعام دیا گیا۔
حوالہ جات
زمرہ:1877ء کی پیدائشیں زمرہ:1957ء کی وفیات زمرہ:کیمیاء میں نوبیل انعام یافتہ زمرہ:نوبل انعام برائے کیمیاء وصول کنندگان زمرہ:نوبل انعام یافتہ جرمن شخصیات زمرہ:رائل سوسائٹی کے غیر ملکی ارکان
سری منگل ذیلی ضلع
تفصیلات
سری منگل ذیلی ضلع کا رقبہ 450.74 مربع کیلومیٹر ہے اور اس کی مجموعی آبادی 230,889 افراد پر مشتمل ہے۔